Document ID: 32008R1023

A BIZOTTSÁG 1023/2008/EK RENDELETE
(2008. október 17.)
a 2076/2005/EK rendeletnek az emberi fogyasztásra szánt halolajat importáló élelmiszer-ipari vállalkozók számára biztosított átmeneti időszak meghosszabbítása tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikkére,
tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 16. cikkére,
mivel:
(1)
A 853/2004/EK rendelet megállapítja az élelmiszer-ipari vállalkozók által betartandó, az állati eredetű élelmiszerekre vonatkozó különleges higiéniai szabályokat. A rendelet előírja, hogy az emberi fogyasztásra szánt halolajat előállító élelmiszer-ipari vállalkozóknak meg kell felelniük a rendelet III. mellékletében található rendelkezéseknek.
(2)
A 854/2004/EK rendelet megállapítja az állati eredetű termékek hatósági ellenőrzésének megszervezésére vonatkozó különleges szabályokat. A rendelet azokra a tevékenységekre és személyekre vonatkozik, amelyeket a 853/2004/EK rendelet szabályoz.
(3)
A 853/2004/EK, 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti szabályok megállapításáról és a 853/2004/EK és a 854/2004/EK rendelet módosításáról szóló, 2005. december 5-i 2076/2005/EK bizottsági rendelet (3) 7. cikkének (3) bekezdése rendelkezik a 853/2004/EK rendelet III. melléklete VIII. szakaszában található, az emberi fogyasztásra szánt halolajra vonatkozó követelményektől való eltérésről, és kimondja, hogy az élelmiszer-ipari vállalkozók 2008. október 31-ig folytathatják a halolaj importálását olyan harmadik országokban levő létesítményekből, amelyeket erre a célra az 1664/2006/EK bizottsági rendelet (4) hatálybalépése előtt engedélyeztek.
(4)
Továbbá a 2076/2005/EK rendelet 7. cikke (4) bekezdésének b) pontja rendelkezik a 853/2004/EK európai parlamenti és tanácsi rendelet szerinti bizonyos termékekre és a 854/2004/EK és a 882/2004/EK európai parlamenti és tanácsi rendelet szerinti hatósági ellenőrzések megszervezésére vonatkozó végrehajtási intézkedések megállapításáról, a 852/2004/EK európai parlamenti és tanácsi rendelettől való eltérésről és a 853/2004/EK és a 854/2004/EK rendelet módosításáról szóló, 2005. december 5-i 2074/2005/EK bizottsági rendelet (5) VI. mellékletétől való eltérésről az olyan halolajra vonatkozóan, amely 2008. december 31-ig a Közösségbe behozható és amelyre a bizonyítványt a 2074/2005/EK bizottsági rendelet hatálybalépése előtt alkalmazandó nemzeti szabályokkal összhangban állították ki, és 2008. október 31-e előtt szabályszerűen kitöltöttek és aláírtak.
(5)
A harmadik országok által tapasztalt gyakorlati nehézségek orvoslásának céljából a 853/2004/EK rendelet által előírt, az emberi fogyasztásra szánt halolaj előállításának követelményeit a 1020/2008/EK bizottsági rendelet (6) módosította a halolaj-előállító létesítmények feldolgozási feltételeinek kiigazításával.
(6)
A módosított szabályok hatálya alá tartozó létesítmények jóváhagyásának és jegyzékbe vételének adminisztratív eljárásaiból adódó, a kereskedelem szükségtelen zavarainak elkerülése érdekében célszerű a 2076/2005/EK rendelet 7. cikkének (3) bekezdésében található eltérést 2009. április 30-ig meghosszabbítani.
(7)
A 2076/2005/EK rendelet 7. cikke (4) bekezdésének b) pontjában megállapított eltérést is meg kell hosszabbítani 2009. június 30-ig olyan halolaj Közösségbe irányuló importjára, amelyre vonatkozóan a nemzeti szabályokkal összhangban bizonyítványt állítottak ki. Az ilyen bizonyítványokat ezenfelül szabályszerűen ki kell tölteni és 2009. április 30-e előtt alá kell írni.
(8)
Ezért a 2076/2005/EK rendeletet ennek megfelelően módosítani kell.
(9)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2076/2005/EK rendelet 7. cikke a következőképpen módosul:
1.
A (3) bekezdés helyébe a következő szöveg lép:
„(3) A 853/2004/EK rendelet III. melléklete VIII. szakasza IV. fejezetének B. részétől eltérve az élelmiszer-ipari vállalkozók 2009. április 30-ig behozhatnak halolajat harmadik országokban lévő olyan létesítményekből, amelyeket a 1020/2008/EK (7) bizottsági rendelet hatálybalépése előtt e célra jóváhagytak.
2.
A (4) bekezdés b) pontja a következőképpen módosul:
i.
a „2008. október 31-i” időpont helyébe „2009. április 30-a” lép;
ii.
a „2008. december 31-i” időpont helyébe „2009. június 30-a” lép.
2. cikk
Ez a rendelet az Európai Unió Hivatalos Lapjában való kihirdetését követő tizedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. október 17-én.

Labels: 0
3
17
15